EkBass/fiwiki-20250220-pages-articles huggingface dataset:
Kuopion konservatorio

Kuopion konservatorio on vuonna 1954 perustettu musiikkioppilaitos, joka antaa sekä musiikin ja tanssin perusopetusta että musiikkialan ammatillista koulutusta. Kooltaan konservatorio on yksi Suomen suurimmista. Sillä on sivutoimipisteet Juankoskella (ml. Kaavi ja Tuusniemi, 1983), Lapinlahdella, Nilsiässä (ml. Rautavaara ja Varpaisjärvi, 1976), Siilinjärvellä (1973) ja Suonenjoella (ml. naapurikunnat, 1973). Konservatorion rehtorina toimii Anna- Elina Lavaste. Pääosa konservatoriosta toimii vuonna 1985 valmistuneessa Kuopion musiikkikeskuksessa, johon ovat sijoittuneet myös Savonia- ammattikorkeakoulun Kuopion Musiikki- ja Tanssiakatemia, Sibelius-Akatemian Kuopion osasto ja Kuopion kaupunginorkesteri. Samassa talossa on mahdollista opiskella musiikkia ja tanssia varhaislapsuudesta korkeimpiin ammattitutkintoihin saakka. Musiikkikeskuksessa toimivilla oppilaitoksilla on monia yhteisiä tai vuorovetoisia toimintoja. Esimerkiksi kirjastopalveluista vastaa Sibelius-Akatemia ja toimistopalveluista konservatorio. Kuopion Musiikki- ja Tanssiakatemia vastaa puolestaan vuosittaisesta E5 Musiikin Kesäakatemiasta, joka tunnetaan erityisesti korkeatasoisesta Jorma Panulan vetämästä kapellimestarikurssista. Musike-ohjelmapalvelut on oppilaitosten yhteinen konsertti- ja tanssiesityksiä tuottava toimisto. ==Lähteet== ==Aiheesta muualla== * Kuopion konservatorio **Konservatorion esittely / historiaa Luokka:Kuopion oppilaitokset Luokka:Suomalaiset musiikkialan oppilaitokset
Dol Amroth

Dol Amroth on Gondorin alaisuuteen kuuluva suuriruhtinaskunta J. R. R. Tolkienin kehittämässä Keski-Maan fantasiamaailmassa. Tarussa sormusten herrasta esiintyy Dol Amrothin kahdeskymmenestoinen suuriruhtinas, Imrahil, joka on yksi Gondorin armeijan päälliköistä. Dol Amrothin satamakaupunki sijaitsee Belfalasin niemimaan länsirannikolla Suuren Meren rannalla. Suuriruhtinaiden hallitsemaa aluetta Ringló- ja Sernijokien välillä kutsutaan myös Dor-en-Erniliksi, "Ruhtinaan maaksi". Jossakin Dol Amrothin lähistöllä Morthondin suiston tuntumassa on Lórienin haltioiden muinainen satama Edhellond, joka hylättiin Kolmannen ajan toisen vuosituhannen lopulla, kun Lórienin viimeinen kuningas Amroth hukkui Belfalasin lahteen. Dol Amroth on nimetty Amrothin mukaan. Tolkien luonnosteli Dol Amrothin ja sen suuriruhtinaiden alkuperästä kaksi toisistaan olennaisesti eroavaa versiota. Toisen mukaan suuriruhtinaat polveutuvat Belfalasissa asuneesta korkea- arvoisesta suvusta, joka oli saapunut Númenorista jo ennen sen häviötä. Kuningas Elendil, jolle he olivat sukua, antoi heille suuriruhtinaan arvonimen jo Toisen ajan lopulla ennen Viimeisen liiton sotaa. Toinen, yksityiskohtaisempi versio ajoittaa suuriruhtinaskunnan perustamisen vasta Kolmannen ajan 2000-luvun alkuun. Tällöin syntyi Belfalasissa asuneen Imrazôr Númenorilaisen ja salohaltia Mithrellasin liitosta poika Galador, josta tuli Dol Amrothin ensimmäinen suuriruhtinas ja josta kaikki myöhemmät suuriruhtinaat polveutuivat suoraan alenevassa polvessa. Jälkimmäiseen tarinaan liittyy luettelo Dol Amrothin suuriruhtinaista, joskin toisesta kahdeksanteentoista heidät tunnetaan vain elinvuosiltaan. Vuosiluvut viittaavat Kolmanteen aikaan lukuun ottamatta kolmen viimeisenä luetellun suuriruhtinaan kuolinvuosia Neljännellä ajalla. # Galador (2004–2129) # (2060–2206) # (2120–2254) # (2172–2299) # (2225–2348) # (2274–2400) # (2324–2458) # (2373–2498) # (2418–2540) # (2463–2582) # (2505–2623) # (2546–2660) # (2588–2701) # (2627–2733) # (2671–2746; Umbarin merirosvot surmasivat hänet) # (2709–2799; kuoli taistelussa) # (2746–2859) # (2785–2899) # Aglahad (2827–2932) # Angelimir (2866–2977) # Adrahil (2917–3010) # Imrahil (2955–34 NA) # Elphir (2987–67 NA) # Alphros (3017–95 NA) == Lähteet == Luokka:Keski-Maan paikat pl:Gondor#Dol Amroth
Järvamaa

Järvamaa eli Järva on maakunta Viron keskiosassa. Pinta-ala on 2 474 km² ja asukkaita runsaat 30 000\. Maakunnan pääkaupunki on Paide. == Maantiede == Järvamaa rajoittuu idässä Länsi-Virumaahan ja Jõgevamaahan, etelässä Viljandimaahan, lännessä Pärnumaahan ja Raplamaahan sekä pohjoisessa Harjumaahan. Järvamaa on etupäässä tasanko- ja kumparemaata ja pohjoisosastaan melko soista. Keski- ja itäosistaan Järvamaa on laajasti viljeltyä. == Kaupungit ja kunnat == Vuoden 2017 kuntauudistuksessa Järvamaan 11 kunnasta ja yhdestä kaupungista sekä yhdestä Raplamaan kunnasta (Käru) muodostettiin kaksi kuntaa ja yksi kaupunki. Järvamaan kunnat ovat: Kunta väkiluku (1.1.2018) Järvan kunta 9 121 Paiden kaupunki 10 898 Türin kunta 11 063 Järvamaa 31 082 ==Väestö== Vuoden 2011 väestönlaskennan mukaan silloisella Järvamaalla oli 30 537 asukasta, joista 28 926 (94,7 %) oli virolaisia, 828 (2,7 %) venäläisiä ja 753 (2,5 %) muita kansallisuuksia. == Talous == Maakunnan teollisuudenaloja ovat elintarvike- ja metsäteollisuus. Seidla mõisa tuuleveski1.jpg|Seidlan kartanon tuulimylly Albu mõisa sild 2012.jpg|Albun kartanon silta Ervita mõisa peahoone.jpg|Ervitan kartano Järva-Peetri kirik2.jpg|Järva-Peetrin kirkko Laupa mõisa peahoone 2012.jpg|Laupan kartano == Lähteet == == Aiheesta muualla == *
Läänemaa

Läänemaa (toisinaan , ) on maakunta Viron länsirannikolla. Maakunnan keskuspaikka on Haapsalu. Maakunnassa on 21 174 asukasta (1.1.2018). Sen pinta-ala on 1 816 neliökilometriä. == Maantiede == Läänemaa on alavaa tasankoa tai loivasti kumpuilevaa lakeutta, jonka pääosa on viljelys- tai laidunmaata. Suurin joki on Kasari, joka laskee Matsalunlahteen Pohjois- Euroopan suurimmalla luhtasuolla. Maakuntaan kuuluvat myös saaret Vormsi ja Osmussaari. == Kaupungit ja kunnat == Vuoden 2017 hallintouudistuksen jälkeen maakunnassa on yksi kaupunki (Haapsalun kaupunki) ja kaksi kuntaa: Lääne- Nigula ja Vormsi. Uudistuksessa Ridalan kunta ja vanha Haapsalu yhdistyivät uudeksi Haapsaluksi. Lääne-Nigulan kunta muodostettiin vanhasta Lääne- Nigulasta, neljästä muusta kunnasta (Noarootsi, Nõva, Martna ja Kullamaa) sekä Nissin kunnan Rehemäen kylästä. Läänemaan eteläosan kaksi kuntaa (Hanila, Lihula) siirtyivät uudistuksessa osaksi Pärnumaalle muodostettua Läänerannan kuntaa. ==Väestö== Vuonna 2011 Läänemaalla oli 24 140 asukasta, joista 21 499 (89,1 %) oli virolaisia, 1 965 (8,1 %) venäläisiä ja 659 (2,7 %) muita kansallisuuksia. == Talous == Maakunnan teollisuudenaloja ovat elintarvike- ja metsäteollisuus. Lisäksi maakunnassa työllistää virkistys- ja terveydenhoitoala. == Hallinto ja politiikka == Hiidenmaan, Läänemaan ja Saarenmaan maakunnat muodostavat Viron riigikogun vaalien vaalipiirin numero 5 (Valimisringkond Nr 5 Hiiu-, Lääne- ja Saaremaa), josta valitaan yhteensä kuusi kansanedustajaa Viron 101-jäseniseen parlamenttiin. == Kuvia == Haapsalu raudteejaama ooteplatvorm.jpg| Haapsalun rautatieasema, jonne ei ole rautatieyhteyttä. Koluvere linnus september 2014.jpg| Koluveren piispanlinna. Rälby tuulik.jpg|Rälbyn kylää Vormsin saarella. Osmussaare õhtu 02.JPG|Osmussaari on Viron luoteisimpia saaria. == Lähteet == == Aiheesta muualla == *
Ukkosmerkki

Ukkosmerkki on symboli, jonka slaavit uskoivat suojaavan taloa ukkoselta. Se on ilmeisesti ollut myös ylijumala Perunin merkki, ja siitä on ollut käytössä useanlaisia versioita. Ne kaikki kuitenkin muistuttavat pyörää ja ovat ilmeisesti sukua aurinkopyörälle. Merkissä on yleensä 6 vannetta. Ukkosmerkki tehtiin usein talon kattopalkkiin, julkisivuun tai aitaan näkyvälle paikalle. Se on peräisin jo esikristilliseltä ajalta, mutta kristinuskon saapuminen Itä- Eurooppaan ei lopettanut sen käyttöä. Merkkejä onkin yhä olemassa joissakin vanhoissa rakennuksissa Venäjällä. == Ukkosmerkkejä == Kuva:Thundermarks.svg Kuva:ukkosmerkki.jpg|Pohjoisvenäläinen ukkosmerkki == Katso myös == * Tursaansydän Luokka:Slaavilainen mytologia Luokka:Pakanalliset symbolit
Aleksandrian koulukunta

Aleksandrian koulukunta on yhteisnimitys tietyille filosofian, kirjallisuuden, lääketieteen ja luonnontieteiden suuntauksille, jotka kehittyivät Aleksandriassa, Egyptissä ensimmäisellä vuosisadalla jaa. Aleksandria oli tuohon aikaan merkittävä tieteen ja kulttuurin keskus, koska siellä yhdistyivät helleeniset ja itämaiset vaikutteet, se oli sijainniltaan suotuisa ja varakas kaupankäynnin keskus, ja koska Ptolemaioksen hallitsijasuku suosi tieteitä. Suuri osa oppineiden tuotoksista oli koottuna suureen Aleksandrian kirjastoon. Aleksandrian koulukunnalla tarkoitetaan myös yhtä merkittävää varhaiskristillisen ajan Raamatun tulkinnan koulukuntaa. Koulukunta perustettiin Aleksandriassa toisella vuosisadalla jaa. Monet oppineet pitävät Klemens Aleksandrialaista koulukunnan perustajana. Koulukunta korosti Kristuksen jumalallista luonnetta ja yhdisteli pakanallisia filosofisia ajatuksia, kuten Platonin ajatuksia, kristilliseksi uusplatonismiksi. Koulukunnalle oli tyypillistä, että se tulkitsi suuren osan Raamatusta vertauskuvallisesti. == Koulukunnan edustajia == * Filon Aleksandrialainen * Klemens Aleksandrialainen * Origenes Luokka:Antiikin filosofian koulukunnat Luokka:Antiikin kristillisyys Luokka:Antiikin Aleksandria Luokka:Teologian historia
Statira

Statira voi tarkoittaa: * Dareios III:n vaimoa Statiraa. * Dareios III:n tytärtä ja Aleksanteri Suuren vaimoa Statiraa, joka tunnetaan myös nimellä Barsine.
Bad Brains

Bad Brains on yhdysvaltalainen vuonna 1977 perustettu punk- ja reggae-yhtye, joka oli suosionsa huipulla 1980-luvulla. Yhtye aloitti jazz-yhtyeenä, mutta kehittikin todella nopean punk rock -soundin. Monet pitävät Bad Brainsia ensimmäisenä hardcore punk -yhtyeenä, mutta arvio on kiistelty. Punkin ohella yhtye teki myös reggae-kappaleita, ja myöhemmillä levyillä on vaikutteita myös funkista ja heavy metalista. Yhtyeen jäsenet ovat rastafareja ja kertovat elämänkatsomuksestaan paljon kappaleissaan. ==Kokoonpano== ===Nykyiset jäsenet=== * HR - laulu (1978-1987, 1989-1990, 1994-1995, 1998-) , kitara (1977-1978) * Dr. Know - kitara (1977-1995, 1998-) * Darryl Jenifer - basso (1977-1995, 1998-) * Earl Hudson - rummut, lyömäsoittimet (1977-1987, 1989-1990, 1994-1995, 1998-) ===Entiset jäsenet=== * Sid McCray - laulu (1977-1978) * Mackie Jayson - rummut, lyömäsoittimet (1988-1989, 1990-1993) * Taj Singleton - laulu (1988-1989) * Chuck Mosley - laulu (1990-1991) * Israel Joseph I - laulu (1991-1994, 2008) * Chuck Treece - rummut, lyömäsoittimet (1994) ==Diskografia== ===Studioalbumit=== * * * * * * * * * * * * Luokka:1980-luvun yhtyeet ja sooloartistit Luokka:Yhdysvaltalaiset hardcore punk -yhtyeet Luokka:Yhdysvaltalaiset metalliyhtyeet Luokka:Yhdysvaltalaiset reggaeyhtyeet
Dead Kennedys

Dead Kennedys oli yksi tärkeimmistä 1970-luvun loppupuolen ja 1980-luvun yhdysvaltalaisista punk-yhtyeistä. Yhtye perustettiin vuonna 1978 San Franciscossa, Kaliforniassa. Yhtye hajosi vuonna 1986. Kuitenkin vuonna 2001 yhtyeen jäsenet hankkivat uuden laulajan Jello Biafran tilalle ja alkoivat soittaa nimikkeillä ”Dead Kennedys” ja ”DK Kennedys”. Yhtye ei varsinaisesti ole comebackin tehnyt Dead Kennedys, mutta promoottorit silti kutsuvat ja markkinoivat yhtyettä sillä nimellä. Dead Kennedys on saanut lisää mainetta myös vuonna 2005 julkaistussa Tony Hawks American Wasteland -pelissä, jossa soi tunnusmusiikkina ”California Über Alles”. Yhtye hajosi toisen kerran 2008. ==Jäsenet== ===Nykyiset=== * East Bay Ray – kitara (1978–1986, 2001-) * Klaus Flouride – basso (1978–1986, 2001–) * Ron ”Skip” Greer – laulu (2008-) ===Entiset=== * Jello Biafra – laulu (1978–1986) * 6025 – rummut (1978), kitara (1978–1979) * Ted – rummut (1978–1981) * Brandon Cruz – laulu (2001–2003) * Jeff Penalty – laulu (2003–2008) * D.H. Peligro – rummut (1981–1986, 2001–2008, 2009-2022) * Dave Scheff – rummut (2008) ==Diskografia== ===Albumit=== * Fresh Fruit for Rotting Vegetables – 1980 * Plastic Surgery Disasters – 1982 * Frankenchrist – 1985 * Bedtime For Democracy – 1986 ===Livealbumit=== * Mutiny On the Bay – 2001 * Live at the Deaf Club – 2004 ===Kokoelmat=== * Give Me Convenience or Give Me Death – 1987 * Milking the sacred cow - 2007 * Original Singles Collection - 2014 ===12″ EP:t=== * In God We Trust Inc. – 1981 ===Singlet=== * California Über Alles / Man with the Dogs – 1979 * California Über Alles / Man with the Dogs – 1980 * Holiday in Cambodia / Police Truck – 1980 * Holiday in Cambodia / Police Truck – 1980 * Kill the Poor / In-Sight – 1980 * Too Drunk to Fuck / The Prey – 1981 * Nazi Punks Fuck Off! / Moral Majority – 1982 * Nazi Punks Fuck Off! – 1982 * Bleed for Me / Life Sentence – 1982 * Halloween / Saturday Night Holocaust – 1982 ===Videot=== * DMPO’s Live at On Broadway – 1991 * The Early Years Live – 2001 * In God We Trust Inc. The Lost Tapes – 2007 ==Aiheesta muualla== * Dead Kennedysin viralliset sivut Luokka:Yhdysvaltalaiset hardcore punk -yhtyeet Luokka:1980-luvun yhtyeet ja sooloartistit
Pohjoismaiset hiihtolajit talviolympialaisissa 1936

Pohjoismaiset hiihtolajit talviolympialaisissa 1936 Garmisch-Partenkirchenissä sisälsivät kolme kilpailua hiihdossa, yhden mäkihypyssä ja yhden yhdistetyssä.Arponen 1996, s. 402–403 Kilpailut toimivat myös lajien maailmanmestaruuskilpailuina. == Hiihto == === 18 km === Sija Maa Kilpailija Aika 1 Erik August Larsson 1.14.38 2 Oddbjørn Hagen 1.15.33 3 Pekka Niemi 1.16.59 4 Martin Matsbo 1.17.02 5 Olaf Hoffsbakken 1.17.37 6 Arne Rustadstuen 1.18.13 ... ... ... ... 7 Sulo Nurmela 1.18.20 12 Kalle Jalkanen 1.19.27 15 Matti Lähde 1.20.21 Päivämäärä: 12. helmikuuta === 50 km === Sija Maa Kilpailija Aika 1 Elis Wiklund 3.30.11 2 Axel Wikström 3.33.20 3 Nils-Joel Englund 3.34.10 4 Hjalmar Bergström 3.35.50 5 Klaus Karppinen 3.39.33 6 Arne Tuft 3.41.18 7 Frans Heikkinen 3.42.44 8 Pekka Niemi 3.44.14 ... ... ... ... 14 Kalle Heikkinen 3.54.25 Päivämäärä: 15. helmikuuta === 4 x 10 km viesti === Sija Maa Kilpailijat Aika 1 Sulo Nurmela Klaus Karppinen Matti Lähde Kalle Jalkanen 2.41.33 2 Oddbjørn Hagen Olaf Hoffsbakken Sverre Brodahl Bjarne Iversen 2.41.39 3 John Berger Erik August Larsson Arthur Häggblad Martin Matsbo 2.43.03 4 Giulio Gerardi Severino Menardi Vincenzo Demetz Giovanni Kasebacher 2.50.05 5 Cyril Musil Gustav Berauer Lukas Mihalak Frantisek Simunek 2.51.56 6 Friedl Däuber Wilhelm Bogner Herbert Leupold Anton Zeller 2.54.54 Päivämäärä: 10. helmikuuta Viimeisessä vaihdossa matkaan lähtiessään Suomen Kalle Jalkanen oli jäljessä Norjan Bjarne Iversenia minuutin ja 22 sekuntia. Kun osuutta oli hiihdetty vähän yli puolet, oli Jalkanen ottanut Iversenin jo kiinni. Eräässä alamäessä Jalkanen kuitenkin sylkäisi ja samalla hänen tekohampaansa lensivät hangelle. Hän palasi hakemaan ne ja norjalainen pääsi uudelleen johtoon. Puoli kilometriä ennen maalia Jalkanen saavutti Iversenin ja voitti lopulta kuudella sekunnilla.Arponen 2005, s. 116, 121–122, 126Arponen 1996, s. 402 == Yhdistetty == Sija Maa Kilpailija Pisteet 1 Oddbjørn Hagen 430,3 2 Olaf Hoffsbakken 419,8 3 Sverre Brodahl 408,1 4 Lauri Valonen 401,2 5 Frantisek Simunek 394,3 6 Bernt Østerkløft 393,8 7 Timo Murama 393,3 Stanisław Marusarz 393,3 ... ... ... ... 10 Niilo Nikunen 383,8 19 Pertti Mattila 368,4 Päivämäärä: 12.–13. helmikuuta == Mäkihyppy == Sija Maa Kilpailija Pisteet 1 Birger Ruud 232,0 2 Sven Eriksson 230,5 3 Reidar Andersen 228,9 4 Kaare Wahlberg 227,0 5 Stanisław Marusarz 221,6 6 Lauri Valonen 219,4 ... ... ... ... 9 Väinö Tiihonen 215,3 24 Timo Murama 202.2 47 , Sauli Pälli 80,3 Päivämäärä: 16. helmikuuta == Lähteet == * * === Viitteet === == Aiheesta muualla == * Ylen Elävä arkisto: Chamonix´sta Sankt Moritziin Luokka:Talviolympialaiset 1936 Luokka:Hiihdon maailmanmestaruuskilpailut 1936 Luokka:Saksan hiihto
RPK

RPK () on AKM:n pohjalta jalkaväen ryhmäaseeksi kehitetty 7,62 mm:n pikakivääri. RPK:n eroavaisuuksia AKM-rynnäkkökivääriin verrattuna ovat muun muassa vahvempi runko, uudelleenmuotoiltu kahva, perä ja kädensuojus sekä pidempi ja raskaampi piippu. Hieman piipun suun takana on taitettava etutuki. Takatähtäin on varustettu suuremmalla asteikolla ja sivuttaissäätömahdollisuudella.http://world.guns.ru/machine/rus/kalashnikov- rpk-e.html RPK:ssa käytetään joko 40 patruunan käyrää tankolipasta tai 75 patruunan rumpulipasta. Yhtenevän patruunan johdosta aseessa on mahdollista käyttää myös AK-sarjan 7,62 mm:n rynnäkkökiväärien 30 patruunan tankolipasta. RPKS on taittoperällä varustettu versio maahanlaskujoukoille ja moottoroidulle jalkaväelle. RPK-74 on uudempi AK-74:ään perustuva versio, jonka oleellisin ero RPK:hon on sen 5,45x39 patruuna. == Lähteet == * ===Viitteet=== == Aiheesta muualla == Luokka:Pikakiväärit
Alfred Schnittke

Alfred Schnittke ( () oli venäläis-saksalainen säveltäjä. Schnittke aloitti musiikin opiskelun vuonna 1946 Wienissä ja muutti kaksi vuotta myöhemmin perheineen Moskovaan. Vuonna 1961 hän valmistui Moskovan konservatoriosta, jossa toimi myöhemmin myös opettajana. Schnittkellä oli usein ristiriitoja neuvostoliittolaisen byrokratian kanssa ja säveltäjän ensimmäinen sinfonia joutui käytännössä esityskieltoon. Hän sai myös matkustuskiellon ulkomaille vuonna 1980. Vuonna 1985 Schnittke sai aivohalvauksen ja vajosi koomaan. Vastoin lääkärien odotuksia hän kuitenkin toipui, jopa niin että kykeni jatkamaan säveltämistä. Vuonna 1990 Schnittke muutti Hampuriin. Hänen terveytensä ei kohentunut, ja hän kuoli Hampurissa vuonna 1998. Schnittken varhaistuotannossa on paljon vaikutteita Dmitri Šostakovitšilta, mutta tutustuttuaan italialaisen säveltäjän Luigi Nonon tuotantoon hän alkoi käyttää sarjallisuutta sävellyksissään. Pian hän kuitenkin ryhtyi kritisoimaan "sarjallisen itsekieltämisen puberteettisia rituaaleja" ja säveltämään uudella monityylisellä tekniikalla, jossa erilaisia musiikillisia tyylejä sekoitetaan keskenään. Schnittken musiikki nousi esille ulkomailla 1980-luvulla muun muassa Gidon Kremerin vaikutuksesta. Schnittke on säveltänyt muun muassa oopperat Žizn s idiotom (Elämä idiootin kanssa, 1992), Gesualdo (1995) ja Historia von D. Johann Fausten. == Lähteet == == Aiheesta muualla == * Poroila, Heikki: Yhtenäistetty Alfred Schnittke (koko sävellystuotanto listattuna) Luokka:Neuvostoliittolaiset säveltäjät Luokka:Saksalaiset säveltäjät Luokka:Venäläiset säveltäjät Luokka:Balettisäveltäjät Luokka:Vuonna 1934 syntyneet Luokka:Vuonna 1998 kuolleet Luokka:Seulonnan keskeiset artikkelit
Ignacy Paderewski

Ignacy Jan Paderewski (18. marraskuuta 1860 - 29\. kesäkuuta 1941) oli puolalainen säveltäjä, pianisti, diplomaatti ja poliitikko. Hän oli Puolan kolmas pääministeri. ==Elämäkerta== Paderewski syntyi Kurylovkan kylässä, Venäjällä (nyk. Ukraina). Hänen isänsä työskenteli siellä ekonomina. Hänen äitinsä, Poliksena née Nowicka, kuoli muutamia kuukausia Paderewskin syntymän jälkeen. Vuonna 1872 Paderewski lähetettiin Varsovaan, jossa hän pääsi Varsovan konservatorioon. Hän valmistui vuonna 1878. Vuonna 1880 Paderewski meni naimisiin Antonina Korsakównan kanssa, joka kuitenkin kuoli seuraavana vuonna. Vuonna 1881 Paderewski siirtyi Berliiniin opiskelemaan sävellystä. Vuonna 1884 hän siirtyi Wieniin, jossa hän myös teki ensimmäisen julkisen esiintymisensä vuonna 1887. Siitä lähtien hän konsertoi ympäri maailmaa yhtenä aikansa tunnetuimmista pianisteista. Vuonna 1901 Dresdenissä esitettiin Paderewskin ooppera Manru. Vuosina 1909–1913 Paderewski toimi Varsovan konservatorion johtajana.Toivo Haapanen ym. (toim.): Musiikin tietokirja, s. 359. Helsinki: Otava, 1948. Ensimmäisen maailmansodan aikana Paderewski toimi Yhdysvalloissa Puolan hyväksi ja lienee vaikuttanut presidentti Woodrow Wilsoniin. Vuonna 1919 Paderewskistä tuli Puolan pääministeri, ja vuosina 1920–1921 hän oli Puolan edustajana Kansainliitossa. Vuonna 1922 hän kuitenkin vetäytyi politiikasta ja jatkoi konsertoimistaan. Viimeiset vuotensa hän asui Yhdysvalloissa. Hänen muistelmateoksensa ilmestyi vuonna 1939. Vuonna 1940 hän toimi Puolan pakolaisparlamentin puhemiehenä Ranskassa. Paderewski kuoli New Yorkissa vuonna 1941, kahdeksankymmenen vuoden iässä.Otavan Iso tietosanakirja, osa 6, palsta 817. Helsinki: Otava, 1963. ==Lähteet== ==Kirjallisuutta== * == Aiheesta muualla == * Antti Halonen : Pianokuningas kirjoittaa muistelmiaan, Seura, 01.03.1939, nro 9, s. 6, Kansalliskirjaston digitaaliset aineistot Luokka:Puolalaiset säveltäjät Luokka:Puolalaiset pianistit Luokka:Puolan pääministerit Luokka:Puolan ulkoministerit Luokka:Hollywood Walk of Fame Luokka:Vuonna 1860 syntyneet Luokka:Vuonna 1941 kuolleet
Pohjoismaiset hiihtolajit talviolympialaisissa 1948

Vuoden 1948 talviolympialaisissa Sveitsin Sankt Moritzissa kilpailtiin maastohiihdossa, yhdistetyssä ja mäkihypyssä yhteensä viidessä eri lajissa.Arponen 1996, s. 408–409 == Hiihto == === 18 km === Sija Maa Kilpailija Aika 1 Martin Lundström 1.13.50 2 Nils Östensson 1.14.22 3 Gunnar Eriksson 1.16.06 4 Heikki Hasu 1.16.43 5 Nils Karlsson 1.16.54 6 Sauli Rytky 1.18.10 7 August Kiuru 1.18.25 8 Teuvo Laukkanen 1.18.51 Päivämäärä: 31. tammikuuta === 50 km === Sija Maa Kilpailija Aika 1 Nils Karlsson 3.47.48 2 Harald Eriksson 3.52.20 3 Benjam Vanninen 3.57.38 4 Pekka Vanninen 3.57.58 5 Anders Törnqvist 3.58.20 6 Edi Schild 4.05.37 Päivämäärä: 6. helmikuuta === 4 x 10 km === Sija Maa Kilpailijat Aika 1 Nils Östensson Nils Täpp Gunnar Eriksson Martin Lundström 2.32.08 2 Lauri Silvennoinen Teuvo Laukkanen Sauli Rytky August Kiuru 2.41.06 3 Erling Evensen Olav Økern Reidar Nyborg Olav Hagen 2.44.33 4 Josef Gstrein Josef Deutschmann Engelbert Hundertpfund Karl Rafreider 2.47.18 5 Niklaus Stump Robert Zurbriggen Max Müller Edi Schild 2.48.07 6 Vincenzo Perruchon Silvio Confortola Rizzieri Rodeghiero Severino Compagnoni 2.51.00 Päivämäärä: 3. helmikuuta == Yhdistetty == Sija Maa Kilpailija Pisteet 1 Heikki Hasu 448,80 2 Martti Huhtala 433,65 3 Sven Israelsson 433,40 4 Niklaus Stump 421,50 5 Olavi Sihvonen 416,20 6 Eilert Dahl 414,30 7 Pauli Salonen 413,30 Päivämäärä: 31. tammikuuta–1. helmikuuta ==Mäkihyppy== Sija Maa Kilpailija Pisteet 1 Petter Hugsted 228,1 2 Birger Ruud 226,6 3 Thorleif Schjelderup 225,1 4 Matti Pietikäinen 224,6 5 Gordon L. Wren 222,8 6 Leo Laakso 221,7 Päivämäärä: 7. helmikuuta == Lähteet == * === Viitteet === Luokka:Talviolympialaiset 1948 Luokka:Hiihdon maailmanmestaruuskilpailut 1948 Luokka:Sveitsin hiihto
Smalen ongelmat

Smalen ongelmat on Fieldsin mitalin saaneen Stephen Smalen vuonna 2000 julkaisema luettelo 18 ratkaisemattomasta matemaattisesta ongelmasta. Tämän luettelon esikuvana on Hilbertin kuuluisa 23 ongelman luettelo, joka julkaistiin vuonna 1900. Ongelmat ovat: # Ongelma Tila 1 Riemannin hypoteesi (sama kuin Hilbertin kahdeksas ongelma) 2 Poincarén konjektuuri Grigori Perelman todistanut. 3 Onko P=NP? 4 Yhden muuttujan polynomin kokonais­luku­nolla­kohdat 5 Voidaanko Diofantoksen yhtälön kertoimista päätellä yhtälön ratkaisujen itseis­arvolle ylä­rajaa? 6 Relativistisen tasa­painon kuvaavien suureiden äärellisyys taivaan­mekaniikassa 7 Pisteiden jakauma 2-pallolla 8 Dynamiikan soveltaminen talous­tieteeseen 9 Lineaarisen ohjelmoinnin ongelma 10 Pughin sulkulemma 11 Onko yksiulotteinen dynamiikka yleisesti hyperbolista? 12 Diffeomorfismin keskusalkiot Ratkaisseet C1-topologian osalta C. Bonatti, S. Crovisier ja A. Wilkinson. 13 Miten reaalisen algebrallisen käyrän ja raja­ympyrän ovaalit sijoittuvat toistensa suhteen tasossa? (Sama kuin Hilbertin 16. ongelma) 14 Onko Lorenzin osittais­differentiaali­yhtälöiden dynamiikka geometrinen Lorenzin attraktori? Ratkaissut Warwick Tucker intervalliaritmetiikan avulla. 15 Navier-Stokesin yhtälöt 16 Jacobin konjektuuri (tai yhtäpitävästi Dixmierin konjektuuri) 17 Polynomiyhtälöiden ratkaiseminen polynomiaalisessa ajassa yleisessä tapauksessa Carlos Beltrán Alvarez ja Luis Miguel Pardo löysivät uniformisen keskimääräisen algoritmin Smalen 17. ongelmalle Determinististä algoritmia Smalen 17. ongelmalle ei ole vielä löydetty, mutta osittaisen ratkaisun ovat antaneet Felpie Cucker ja Peter Bürgisser, jotka käyttivät probabilistista alogoritmia à la Beltrán-Pardo, ja saivat johdetuksi deterministisen tietyssä ajassa läpi menevän algoritmin N^{O(\log\log N)}. 18 Onko älykkyydellä rajoja? == Lähteet == Luokka:Ratkaisemattomat matemaattiset ongelmat
Anton Arenski

Anton Stepanovitš Arenski (; 12. heinäkuuta (J: 30. kesäkuuta) 1861 Novgorod – 25. helmikuuta (J: 12. helmikuuta) 1906 Terijoki) oli venäläinen säveltäjä. Hän aloitti musiikinopiskelun Pietarissa Nikolai Rimski-Korsakovin johdolla. Valmistuttuaan vuonna 1882 hänestä tuli professori Moskovan konservatorioon. Hän opetti mm. Aleksandr Skrjabinia, Sergei Rahmaninovia ja Aleksandr Gretšaninovia. Arenski kuoli tuberkuloosiin suomalaisessa parantolassa vuonna 1906. Arenski sävelsi kolme oopperaa ja muuta näyttämömusiikkia, kaksi sinfoniaa, viulukonserton, kamarimusiikkia, pianokappaleita ja kirkkomusiikkia sekä kirjoitti musiikin oppikirjoja. Tyyliltään Arenski on lähempänä Pjotr Tšaikovskia kuin niin kutsuttua nuorvenäläistä koulukuntaa.Toivo Haapanen ym. (toim.): Musiikin tietokirja, s. 27. Helsinki: Otava, 1948. ==Lähteet== == Aiheesta muualla == * * Oiva Talvitie ja Kari Rydman (toim.): Sävelten maailma. Porvoo: WSOY, 1956. Luokka:Venäläiset säveltäjät Luokka:Romantiikan säveltäjät Luokka:Vuonna 1861 syntyneet Luokka:Vuonna 1906 kuolleet
Pohjoismaiset hiihtolajit talviolympialaisissa 1932

1932 talviolympialaisissa Lake Placidissa Yhdysvalloissa kilpailtiin hiihdossa, mäkihypyssä ja yhdistetyssä neljässä eri sarjassa. Kilpailut toimivat myös lajien maailmanmestaruuskilpailuina. ==Mitalistit== Laji Kultaa Hopeaa Pronssia 18 km Sven Utterström Axel Wikström Veli Saarinen 50 km Veli Saarinen Väinö Liikkanen Arne Rustadstuen Mäkihyppy Birger Ruud Hans Beck Kåre Walberg Yhdistetty Johan Grøttumsbråten Ole Stenen Hans Vinjarengen == Maastohiihto == === 18 km === Sija Maa Kilpailija Aika 1\. Sven Utterström 1.23.07 2\. Axel Wikström 1.25.07 3\. Veli Saarinen 1.25.24 4\. Martti Lappalainen 1.26.31 5\. Arne Rustadstuen 1.27.06 6\. Johan Grøttumsbråten 1.27.15 7\. Valmari Toikka 1.27.51 Päivämäärä: 10. helmikuuta === 50 km === Sija Maa Kilpailija Aika 1\. Veli Saarinen 4.28.00 2\. Väinö Liikkanen 4.28.20 3\. Arne Rustadstuen 4.31.53 4\. Ole Hegge 4.32.04 5\. Sigurd Vestad 4.32.40 6\. Sven Utterström 4.33.35 7\. Tauno Lappalainen 4.45.02 Päivämäärä: 13. helmikuuta == Yhdistetty == Sija Maa Kilpailija Pisteet 1\. Johan Grøttumsbråten 446,00 2\. Ole Stenen 436,05 3\. Hans Vinjarengen 434,60 4\. Sverre Kolterud 418,70 5\. Sven Eriksson 402,30 6\. Antonin Barton 397,10 Päivämäärä: 10. helmikuuta == Mäkihyppy == Sija Maa Kilpailija Pisteet 1\. Birger Ruud 228,1 2\. Hans Beck 227,0 3\. Kåre Walberg 219,5 4\. Sven Eriksson 218,9 5\. Caspar Oimoen 216,7 6\. Fritz Kauffmann 215,8 Päivämäärä: 10. helmikuuta == Mitalitaulukko == 1\. 2 2 3 7 2\. 1 1 1 3 3\. 1 1 0 2 ==Lähteet== *1932 Lake Placid Winter Games Sports Reference LLC. ==Aiheesta muualla== * Ylen Elävä arkisto: Chamonix´sta Sankt Moritziin Luokka:Lajit talviolympialaisissa 1932 Luokka:Hiihdon maailmanmestaruuskilpailut 1932 Luokka:Yhdysvaltain hiihto
Liberec

Liberec () on kaupunki Neisse-joen varrella Tšekissä. Liberec sijaitsee noin 90 kilometriä Prahasta koilliseen. Kaupungin pinta-ala on 106 neliökilometriä ja asukkaita siellä on 100 914 (2009). Kaupungissa on mm. teknillinen korkeakoulu, kasvitieteellinen puutarha ja eläintarha. Kaupungissa on myös talviurheilukeskus, jossa järjestetään muun muassa mäkihypyn maailmancupin kisoja ja hiihdon maailmanmestaruuskilpailut 2009. Kaupungissa järjestettiin myös pöytäjääkiekon maailmanmestaruuskilpailut vuonna 2017. == Historia == Liberec perustettiin jo 1200-luvulla ja se mainittiin ensi kerran 1352Liberec history . Se oli suurin sudeettisaksalaisista kaupungeista. Vuodesta 1622 vuoteen 1634 kaupunki kuului Albrecht von Wallensteinille. Hänen kuolemansa jälkeen se siirtyi Matthias Gallakselle ja pysyi hänen jälkeensäkin Clam Gallaksen suvulla. Toiseen maailmansotaan asti kaupunki tunnettiin Reichenberg-nimisenä ja se oli pohjoisten Sudeettialueiden pääkaupunki. == Nähtävyyksiä == Kaupungin nähtävyyksiä ovat Liberecin kaupungintalo (1893), kreivi Clam Gallas'n linna (1700-luvulta) ja Ještěd-vuorella oleva saman­niminen torni (1968), josta on tullut kaupungin symboli. Kaupunki kehittyi nopeasti 1800-luvun lopulla, ja kaupungissa onkin hyvin säilyneitä 1800-luvun lopun rakennuksia. Kaupungintalon lisäksi muita merkittäviä rakennuksia ovat oopperatalo ja Severočeské muzeum (Pohjois-Böömin museo). == Katso myös == * Theodor von Liebieg * Reichenberger Automobil Fabrik == Lähteet == == Aiheesta muualla == *
Kalle (lehti)

Kalle oli suomalainen pornolehti, jota kustansi Suomen miestenlehdet Oy. Sitä alettiin julkaista vuonna 1973. Kalle oli suunnattu heteroseksuaalisille miehille, mutta siinä oli mukana homoseksuaaleille suunnattu liite. Vuonna 2015 Pirkanmaan käräjäoikeus asetti lehden taustalla olleen Press Mastersin konkurssiin, mikä merkitsi Kallen lakkauttamista. Kalleen kirjoittivat muun muassa Veikko Ennala, Jorma Ojaharju, Oskar Reponen, Martti Innanen ja Juha Vainio. Kiertävä reportteri Börje Mellberg raportoi lehteen erityisesti Viron- ja Latvian-matkojen edesottamuksistaan. 1980-luvulla Kalle sponsoroi myös ”Käteenvedon SM-kisoja”, jossa lehden mukaan ”maan parhaat runkkarit käsittelivät seivästään taidolla ja asiantuntemuksella” ja esimerkiksi vuonna 1981 ”neljä parasta sai alle minuutin ajan ja voittaja ylsi huikeaan 3,5 sekuntin lopputulokseen”.Kalle, 1981. Kaisa Riihinen oli Kallen päätoimittajana 2012–2015. Myös vuosina 1950–1956 ilmestyi Kalle-niminen miestenlehti. Sen sisältö oli nykyistä perhelehtitasoa, mutta lehti jouduttiin lopettamaan vuoden 1956 lopussa kustantajan talousvaikeuksien ja lehden epäsiveellisyysluokittelusta johtuneen lisäverotuksen vuoksi. Vuonna 1958 aloittanut Jallu oli sisällöllisesti samantapainen yleisaikakauslehti kuin vanha Kalle, mutta Lehtimiesten kustannettavaksi siirryttyään se muuntui 1960-luvun loppupuolella pornolehdeksi. ==Katso myös== * Kalevi (lehti) == Lähteet == == Aiheesta muualla == *KansiKALLEria 1950–56. *FinnSleaze! Finnish Men's Magazines of the 1950s–1970s. Luokka:Suomalaiset pornolehdet Luokka:Ilmestymästä lakanneet suomalaiset aikakauslehdet
Enthrone Darkness Triumphant

Enthrone Darkness Triumphant on norjalaisen black metal -yhtyeen Dimmu Borgirin kolmas studioalbumi. Se julkaistiin vuonna 1997, ja se oli ensimmäinen albumi, jonka Dimmu Borgir teki Nuclear Blast -levy-yhtiön leivissä. Uusiojulkaisu (Deluxe Edition) julkaistiin vuonna 2002 bonusmateriaalin kera. Saksassa albumin tultua myyntiin "Tormentor of Christian Soulsin" sanoitukset jouduttiin sensuroimaan. == Kappaleet == Kaikki kappaleet säveltänyt ja sanoittanut Dimmu Borgir. # # # # # # # # # # # == Kokoonpano == * Shagrath – kitara, laulu * Silenoz – kitara, laulu kappaleessa #11 * Tjodalv – rummut * Nagash – basso * Stian Aarstad – syntetisaattori, piano ==Musiikkivideot== * Mourning palace * Spellbound (By the Devil) * Prudence's Fall == Arviot == * Allmusic: http://www.allmusic.com/album/enthrone-darkness-triumphant-mw0000233817 * Chronicles of Chaos: http://www.chroniclesofchaos.com/Articles.aspx?id=2-521 * Imperiumi: 10/10 * Metalliluola: 9½/10 == Lähteet == == Aiheesta muualla == * * Luokka:Vuoden 1997 albumit Luokka:Dimmu Borgirin albumit
Curt Swan

Curt Swan (17. helmikuuta 1920 – 16. kesäkuuta 1996) oli yhdysvaltalainen sarjakuvataiteilija ja -kirjoittaja. Hän syntyi ja vietti nuoruutensa Minneapolisissa, Minnesotassa, ja oli erityisesti tunnettu pitkäaikaisena Teräsmies-lehtien piirtäjänä. Hänet värvättiin armeijan palvelukseen vuonna 1940 ja toisen maailmansodan ajan hän oli työssä armeijan virallisessa lehdessä Stars and Stripes. Sodan jälkeen 1945 Swan siirtyi sarjakuvapiirtäjäksi National Comicsille (nykyinen DC Comics) ja piirsi lyhyen aikaa muun muassa sarjakuvia Boy Commandos, Tommy Tomorrow ja Gangbusters. Hän päätti jättää sarjakuvien tussaamisen kuitenkin muiden vastuulle jo uransa alkuvaiheilla. Ensimmäisen Teräsmies-sarjakuvansa hän piirsi 1948. 1950-luvun alussa Swan siirtyi Teräsmies-lehtiin vähentäen muun muassa kuuluisien Wayne Boringin sekä Al Plastinon työtaakkaa. Johtavaksi Teräsmies-piirtäjäksi hän nousi kuitenkin vasta 1960-luvulla. Curt Swan toimi päätoimisena taiteilijana muun muassa lehdissä: * Superman * Superboy (alkuperäinen kirjoittaja John Sikela ja Jerry Siegel) * Superman's Pal Jimmy Olsen * Legion of Superheroes (Avaruussankarien legioona) * Adventures Comics * Superman (erilliset sunnuntaisarjakuvastripit) Hän toimi myös vierailevana piirtäjänä useissa DC Comicsin sarjakuvissa (muun muassa villin lännen sarjakuvat). Sarjakuvien niin kutsutulla hopeakaudella Swan tuli tunnetuksi useista Teräsmies- sarjakuvatarinoistaan ja sadoista piirtämistään kansikuvista. Hänen pitkäaikaisena tussaajanaan toimi Murphy Anderson. Esimerkiksi Suomessa useat ennen vuotta 1987 julkaistut Teräsmies-lehdet ovat olleet juuri niin kutsutun ”Swanderson” -työryhmän tekemiä. Swan vetäytyi eläkkeelle vuonna 1985 ja hänen viimeiseksi sarjakuvakseen jäi Whatever Happened to the Man of Tomorrow (Swan tosin toimi vielä vierailevana kuvittajana tarinoissa Superman: Earth Stealers sekä Superman: The Wedding & Beyond 1996). Kunnianosoituksena hänelle eräässä Smallville-televisiosarjan jaksossa vierailleen Christopher Reeven roolinimenä oli tohtori Swan. == Lähteet == Luokka:Yhdysvaltalaiset sarjakuvantekijät Luokka:Teräsmies Luokka:Eisner-palkinnon saajat Luokka:Vuonna 1920 syntyneet Luokka:Vuonna 1996 kuolleet
Nuclear Blast

Nuclear Blast on saksalainen itsenäinen levy-yhtiö ja jakelija, jonka perusti Markus Staiger vuonna 1987. Levy-yhtiön varhainen tuotanto keskittyi hardcore punk -musiikkiin, mutta sittemmin sen tarjonta on painottunut metallimusiikkiin; julkaisulistoilla on niin melodista metallia, black metalia, grindcorea, death metalia kuin tribuuttialbumeitakin. Yhtiön pääkonttori sijaitsee Göppingenin piirikunnassa, Saksassa. Vuonna 2018 Believe Digital osti enemmistöosakkuuden Nuclear Blastista. ==Katso myös== * Luettelo Nuclear Blastin artisteista == Lähteet == Luokka:Saksalaiset levy-yhtiöt Luokka:Death metal -levy-yhtiöt Luokka:Grindcore-levy-yhtiöt Luokka:Black metal -levy-yhtiöt
Sir

Sir on englannin kielessä kohtelias puhuttelusana sekä ritarin arvonimi.MOT Englanti 4.6 englanti-suomi == Arvonimenä == Arvonimeä Sir käytetään Kansainyhteisön ritarin tai baronetin arvon omaavien miesten etunimen tai etu- ja sukunimen edessä. Dame on vastaava naisen arvonimi. Arvo on henkilökohtainen, baronetin arvo myös vanhimmalle pojalle periytyvä, eikä tavanomaista ritaria mielletä varsinaiseen aristokratiaan kuuluvaksi, koska he eivät ole päärejä. Kansainyhteisöön kuulumaton, ritarin arvon saanut henkilö voi käyttää nimensä perässä ainoastaan tavanomaista ritarikunnan mukaista titteliä. Esimerkiksi Brittiläisen imperiumin ritarikunnassa: William Henry Gates III, KBE, mutta ei Sir William Henry Gates III, KBE. Ritarin arvon saaneita puhutellaan koko nimellä tai etunimellä, mutta ei koskaan pelkällä sukunimellä, esimerkiksi Sir Paul McCartney tai Sir Paul, mutta ei Sir McCartney. == Puhuttelusanana == Sanaa sir käytetään englannin kielessä yleisesti myös kohteliaana puhuttelusanana päivittäisissä palvelutilanteissa ja varsinkin ylemmässä asemassa olevasta henkilöstä. Yhdysvaltain asevoimissa käytetään "Sir"-sanaa ylempiarvoisia sotilaita puhuteltaessa tai heille vastattaessa ("Sir, yes Sir!", tai vastaavasti "Sir, no Sir!"); merijalkaväessä kaikista ylempiarvoisista, muissa puolustushaaroissa vain upseereista. Brittiläisissä asevoimissa sitä ei sen sijaan käytetä. == Lähteet == Luokka:Brittiläiset arvonimet Luokka:Britannian aateli Luokka:Ritarillisuus Luokka:Englanninkieliset sanat ja sanonnat
Kärsämäen koulu

Kärsämäen koulu on Kärsämäessä Turussa sijaitseva puinen koulurakennus. Se rakennettiin vuonna 1881 entisen Maarian kunnan keskustaan, joka on nykyisin osa Turkua. Edelleen käytössä oleva koulu toimii alkuperäisissä tiloissaan vanhassa pihamiljöössä. Koulu on Lounais-Suomen ympäristökeskuksen ja museoviraston suojelema. == Koulun alkuhetket == Päätös koulun rakentamisesta tehtiin maaliskuussa 1879 pidetyssä kuntakokouksessa. Rakentaminen aloitettiin vuonna 1880, ja koulu valmistui vuonna 1881. Koulun rakentaminen maksoi 13 208 markkaa ja 21 penniä. Kärsämäen koulun ensimmäinen opettaja oli J. V. Vuori. == Yhdistyminen Pallivahan koulun kanssa == Tiedot tarvitsevat päivitystä ! Kärsämäen koulu yhdistettiin hallinnollisesti syyslukukauden 2007 alettua lähellä sijaitsevan Pallivahan koulun kanssa. Yhdistyminen on toistaiseksi vain hallinnollinen, ja Kärsämäen koulurakennuksessa järjestetään vielä opetusta. Moni vastusti yhdistymistä, ja yli tuhat allekirjoitti Kärsämäen koulun puolesta tehdyn adressin, joka luovutettiin huhtikuussa 2007. Kärsämäen koulun viimeisenä omana rehtorina toimi Erkki Rötkönen, joka aloitti virassa syksyllä 1997. Hän korvasi lukukauden 1996–97 jälkeen eläkkeelle jääneen Helka Sarénin. == Lähteet == ==Aiheesta muualla== * Kärsämäen koulun kotisivut * Kärsämäen koulun vanhempainyhdistyksen kotisivut Luokka:Turun peruskoulut Luokka:Turun suojellut rakennukset Luokka:Suomen 1800-luvulla rakennetut rakennukset ja rakennelmat
Paul Robinson

Paul William Robinson (s. 15. lokakuuta 1979) on englantilainen jalkapallomaalivahti. Hän pelasi Englannin maajoukkueessa sekä seuratasolla Leeds Unitedissa, Tottenham Hotspurissa, Blackburn Roversissa ja Burnleyssä. Robinson aloitti uransa Leeds Unitedissa. Hän pelasi aluksi seuran junioriakatemian riveissä ja johdatti seuran muun muassa FA Youth Cupin voittoon vuonna 1997. Robinson teki debyyttinsä aikuisten joukkueen avauskokoonpanossa syksyllä 1998 ottelussa Chelseaa vastaan ja piti ottelussa maalinsa puhtaana. Hän sai tilaisuuden pelata enemmän seuran avauksessa kaudella 2000–2001 tuolloisen ykköstorjujan Nigel Martynin ollessa loukkaantuneena. Robinson pelasi kauden aikana 16 ottelua Valioliigassa ja kuusi Mestarien liigassa. Robinson vakiinnutti paikkansa Leedsin ykkösmaalivahtina kaudella 2002–2003 ja piti asemaa hallussaan kahden kauden ajan. Kaudella 2003–2004 Leedsin talousvaikeudet olivat kasvaneet entisestään ja myös seuran pelillinen menestys oli heikompaa kuin vuosiin; tuloksena oli lopulta seuran putoaminen Valioliigasta. Robinson siirtyi toukokuussa 2004 Tottenham Hotspuriin 1,5 miljoonan punnan siirtosummalla. Hän toimi Tottenhamissa ykkösmaalivahtina. 26. heinäkuuta 2008 Robinson siirtyi Blackburn Roversiin 3,5 miljoonalla punnalla kun Tottenham Hotspur oli aikaisemmin hankkinut Heurelho Gomesin ykkösmaalivahdikseen kaudelle 2008–2009.Robinson siirtyy Blackburniin Vuonna 2007 Robinson teki ensimmäisen maalinsa Englannin valioliigan ottelussa Watfordia vastaan. Vapaapotku maalialueen reunalta yllätti Watfordin maalia vartioineen Ben Fosterin.FootballGuardian - Robinson on right end of freak goal as Spurs ease to win == Maajoukkueura == Robinson teki debyyttinsä Englannin maajoukkueessa helmikuussa 2003 ystävyysottelussa Australiaa vastaan. Hän tuli kentälle vaihdosta. Robinson oli pelannut viisi maaottelua, kun hänet valittiin Englannin kokoonpanoon vuoden 2004 EM-kilpailuihin, joissa hän toimi joukkueen kakkosmaalivahtina David Jamesin ollessa ykkösmaalivahti. EM-kilpailujen jälkeen Robinson otti haltuunsa maajoukkueen ykköstorjujan paikan. Vuoden 2006 Saksan MM-kilpailuissa hän oli Englannin maalilla joukkueen kaikissa otteluissa ja maa eteni puolivälieriin, joissa tuli tappio Portugalia vastaan rangaistuspotkukilpailussa. MM-kilpailujen jälkeen hän oli pelannut maajoukkueessa yhteensä 26:ssa ottelussa. EM-karsintojen 2008 aikana Robinson joutui kovan kritiikin alle päästettyään muutaman helpon maalin. Englanti ei päässyt EM-kisoihin ja Robinson menetti paikkansa Englannin ykkösmaalivahtina. Elokuussa 2010 Robinson ilmoitti lopettavansa maajoukkuepelit. Hän pelasi urallaan 41 maaottelua. == Muuta == Robinson on naimisissa ja hänellä on kaksi lasta. == Seurat == * Leeds United FC * Tottenham Hotspur FC * Blackburn Rovers FC == Lähteet == == Aiheesta muualla == *Robinsonin profiili theFA.comin sivuilla Luokka:Englantilaiset jalkapallomaalivahdit Luokka:Vuonna 1979 syntyneet Luokka:Elävät henkilöt
Tansaniitti

Tansaniitti on zoisiittimineraalin läpinäkyvä tai läpikuultava muunnos, jota esiintyy vain pienellä alueella Tansanian pohjoisosissa. Kivi on luonnostaan voimakkaan pleokroinen muuttaen väriään sinisestä punaviolettiin ja vihertävään tai ruskeaan katselusuunnan mukaan. Lämpökäsittelyn seurauksena kiven väri muuttuu tummemmaksi ja kauttaaltaan violetinsiniseksi. Tansaniitti on suosittu jalokivi. == Historia == Tansaniitti löydettiin Meralanin kukkuloilta Manyarassa Tansanian pohjoisosasta läheltä Arushan kaupunkia vuonna 1967. Pian tämän jälkeen amerikkalainen korualan yritys Tiffany & Co. antoi sille nykyisin vakiintuneen kaupallisen nimensä. Tansaniitista tuli nopeasti suosittu pääosin Tiffanyn voimakkaan markkinoinnin kautta. Nykyisin kiven suppealla esiintymisalueella sijaitsevat kaivokset ovat alkaneet vähitellen ehtyä samalla, kun louhitut kivet ovat olleet yhä heikkolaatuisempia, mikä on nostanut syvänsinisten kivien hintaa viime vuosina. Kaivoksien arvellaan ehtyvän kokonaan 2040-luvulle tultaessa. Kaivokset ovat tuottaneet Tansanian hallitukselle vuosittain noin 20 miljoonaa euroa, ja hiottujen kivien vuosittainen kokonaismyynti on ollut 500 miljoonaa euroa. Kesäkuussa 2003 hallitus ilmoitti kieltävänsä raakakivien viennin Intiaan, sillä tähän asti useimmat kivet oli hiottu Jaipurissa. Päätöksellään hallitus halusi tukea Tansanian omien käsittelylaitosten kehittymistä. Vuonna 2017 presidentti John Magufuli määräsi rakennettavaksi muurin Merelanin kaivosalueen ympärille kaivossektorin tulojen turvaamiseksi. == Ominaisuudet == Tansaniitin kovuus Mohsin asteikolla on 6,5, joten se on pehmeämpää kuin kvartsi ja siten altis hitaalle kulumiselle pölyn vaikutuksesta. Kivi on usein puhdas eikä sisällä sulkeumia, ja tummimmillaan sen väri on verrattavissa hienoimpaan safiiriin. Luonnostaan tummansiniset kivet ovat erityisen haluttuja, sillä niissä pleokroismi on selvemmin havaittavissa ja synnyttää hiotussa kivessä punertavia välähdyksiä, kun sitä tarkastellaan eri kulmissa. Valtaosa tansaniiteista lämpökäsitellään niiden vaaleansinisen tai punaruskean värin parantamiseksi. Myös synteettistä tansaniittia on markkinoilla, ja sen arvo on vain murto-osa luonnonkiveen verrattuna. == Lähteet == == Aiheesta muualla == *Mindat: Tanzanite *Gemstone: Tanzanite Luokka:Jalokivet
Oswald von Wolkenstein

Oswald von Wolkenstein (1376 (?) – 2. elokuuta 1445) oli itävaltalainen säveltäjä, runoilija ja diplomaatti. Hän osallistui aktiivisesti politiikkaan aateliston edustajana. Suurin osa hänen lauluistaan ovat monofonisia eli yksiäänisiä. Hän kuitenkin kirjoitti myös joitakin polyfonisia lauluja. == Lähteet == Luokka:Itävaltalaiset säveltäjät Luokka:Vuonna 1445 kuolleet
Sylkikaskas

Sylkikaskas (Philaenus spumarius) on noin 5–6 millimetriä pitkä hyönteinen. Sen väritys vaihtelee suuresti vaaleankeltaisesta mustaan ja on kuvioinniltaan vaihteleva sekä olemukseltaan tanakan suippo. Sylkikaskaan saalistajia luonnossa ovat ainakin maakiitäjäiset (Carabidae).Centre for Agriculture and Biosciences International (CABI): Philaenus spumarius (meadow froghopper) Sylkikaskaan ravintokasveja ovat mansikka, mesimarja, vadelma ja kihokkikasvit.Sylkikaskas (Philaenus spumarius) == Toukkavaihe == Etenkin keväällä voi nähdä kasvien varsissa niiden aiheuttamia sylkipalloja, joita kansanomaisesti kutsutaan käärmeensyljeksi. Sylkipallon sisällä elää sylkikaskaan toukka, joka imee kasvinesteitä suojaavan pallon sisässä. Imiessään kasvinesteitä toukka samalla puhaltaa ilmaa peräpäästään, jolloin vaahto syntyy. Toukkien imentä aiheuttaa kasvin lehtien lievää käpertymistä ja vioitettujen kukkavarsien marjat jäävät normaalia pienemmiksi. Sylkipallo suojaa toukkaa sekä kuivumiselta että myös vihollisilta. Hailakan keltaisen toukan voi nähdä pyyhkimällä syljen pois. == Levinneisyys == Sylkikaskas on yleinen melkein koko Suomessa ja Skandinaviassa. == Lähteet == == Aiheesta muualla == *Laji.fi: Philaenus spumarius *Ötökkätieto: Sylkikaskas (Philaenus spumarius) *Kasper: Sylkikaskas (Philaenus spumarius) *ITIS: Philaenus spumarius *Plantwise: Meadow froghopper (Philaenus spumarius) Luokka:Kaskaat
Skeleton talviolympialaisissa 1948

1948 talviolympialaisissa Sveitsin Sankt Moritzissa kilpailtiin toista kertaa olympialaisten historiassa skeletonissa eli mahakelkkailussa. Myös tällä kertaa ratana toimi Cresta Run. Kilpailussa laskettiin kuusi laskua, joiden yhteisaika ratkaisi voittajan. Kilpailuun osallistui 15 osanottajaa, joista yhdeksälle saatiin mitattua lopullinen yhteisaika. ==Mitalistit== Sija Maa Kilpailija Aika 1 Nino Bibbia 5.23,2 2 John Heaton 5.24,6 3 John Crammond 5.25,1 ==Aiheesta muualla== * Lopputulokset Luokka:Talviolympialaiset 1948 1948
Muzio Clementi

Muzio Clementi (23. tammikuuta 1752 Rooma – 10. maaliskuuta 1832 Evesham) oli italialainen säveltäjä ja pianisti. Suurin osa hänen sävellyksistään on pianokappaleita. == Elämä == Clementi oli lapsinero, joka syntyi Roomassa vuonna 1752. Hänet nimitettiin urkuriksi 9-vuotiaana, ja ensimmäisen oratorion hän sävelsi 12-vuotiaana. Peter Beckford suostutteli Clementin isän antamaan tämän lähteä mukaansa Englantiin. Clementi harjoitteli ahkerasti Englannin maaseudulla, ja teki vaikutuksen Lontoossa vuonna 1773. Pianosta oli tullut suosittu soitin, ja Clementi osasi hyödyntää uuden soittimen ominaisuuksia. Hän oli 1777–1780 Lontoon italialaisen oopperan cembalonsoittaja, ja vuonna 1780 hän teki Euroopan-kiertueen. Clementi asettui Lontooseen 1782. Hän työskenteli sekä opettajana että säveltäjänä ja esiintyjänä. Clementi perusti vuonna 1799 myös yrityksen, joka julkaisi musiikkia ja valmisti pianoja. Hän sävelsi useita sinfonioita, mutta niistä suurin osa on kadonnut. Clementin tunnetuimpiin oppilaisiin kuuluivat Johann Baptist Cramer, Giacomo Meyerbeer ja John Field. == Musiikki == Clementi sävelsi lähinnä pianomusiikkia, kuten lukuisia, yhä usein soitettuja sonaatteja ja sonatiineja. Lisäksi hän sävelsi muun muassa sinfonioita, mutta myös kamari- ja vokaalimusiikkia. Säveltäjä kirjoitti myös pedagogisen teoksen Introduction to the Art of Playing on the Piano Forte (1801). Clementin musiikin tunnetuksi tekemiseen nykyään pyrkii Muzio Clementi Society, jonka perusti pianisti Jeremy Eskenazi vuonna 2006. == Lähteet == == Aiheesta muualla == * * Vapaasti käytettävissä olevia Clementin partituureja. Mutopia Project. * Muzio Clementi Society. Luokka:Italialaiset säveltäjät Luokka:Italialaiset pianistit Luokka:Klassismin ajan säveltäjät Luokka:Vuonna 1752 syntyneet Luokka:Vuonna 1832 kuolleet
Michael Haydn

Johann Michael Haydn (14. syyskuuta 1737 Rohrau – 10. elokuuta 1806 Salzburg) oli itävaltalainen säveltäjä. Hän oli säveltäjä Joseph Haydnin veli. Michael Haydn syntyi Rohraussa ja lauloi veljensä tavoin kuorossa Wienissä. Vuodesta 1762 lähtien hän työskenteli Salzburgin piispanhovissa, missä toimi viulistina, urkurina ja hovisäveltäjänä. Haydn oli sekä Leopold että Wolfgang Amadeus Mozartin ystävä ja työtoveri. Haydnin tunnetuimpia sävellysoppilaita olivat mm. Carl Maria von Weber ja Anton Diabelli. Michael Haydn keskittyi lähinnä kirkkomusiikin säveltämiseen, mutta hän sävelsi myös useita sinfonioita, konserttoja sekä kamarimusiikkia. Haydnin Requiem pro defuncto Archiepiscopo Sigismundo vaikutti suuresti Mozartin Requiemiin. Hänen sinfoniaansa nro 25 (G-duuri MH 334) luultiin pitkään Mozartin 37. sinfoniaksi. Sekaannus aiheutui käsikirjoituksesta, jossa alku oli Mozartin käsialaa. Mozart oli säveltänyt sinfoniaan tuntemattomasta syystä uuden hitaan johdannon, mutta loput teoksesta ovat Michael Haydnin. ==Aiheesta muualla== *The Danish Michael Haydn Project Luokka:Itävaltalaiset säveltäjät Luokka:Klassismin ajan säveltäjät Luokka:Vuonna 1737 syntyneet Luokka:Vuonna 1806 kuolleet